**Безпристрастност**

**1. Обхват**

**1.1.** Настоящата процедура регламентира общите изисквания за осигуряване на безпристрастността при извършване на лабораторните дейности и определя стратегията на лабораторията за управление на рисковете застрашаващи безпристрастността. Процедурата обхваща определянето на рисковете, които произтичат от дейностите на лабораторията, от нейните взаимоотношения и от взаимоотношения на нейния персонал.

**2. Отговорности**

**2.1.** Ръководството на дружеството се ангажира с безпристрастността по отношение на лабораторните дейности и потвърждава своя ангажимент за осигуряване на безпристрастността. Ръководството на дружеството разглежда и оценява резултатите от управлението на рисковете за безпристрастността.

**2.2.** Ръководителят на лабораторията носи обща отговорност за осигуряване на безпристрастността при извършване на лабораторните дейности. Ръководителят на лабораторията идентифицира и оценява рисковете за безпристрастността на лабораторията. При наличие на риск взема решения за предприемане на действия за елиминиране или минимизиране на риска.

**2.3.** Персоналът на лабораторията е задължен да избягва взаимоотношения заплашващи безпристрастността на лабораторията, като не позволява търговски, финансов или друг натиск да поставя под съмнение безпристрастността на лабораторията.

**3. Описание на дейностите**

**3.1. Общи положения**

**3.1.1** Всички лабораторни дейности са структурирани и управлявани, така че да се запазва безпристрастността. За осигуряване безпристрастността при извършване на лабораторните дейности, в степен която се изисква с т.4.1 от БДС EN ISO/IEC 17025:2018, лабораторията прилага следният механизъм:

* Ръководството на дружеството се ангажира с безпристрастността по отношение на лабораторните дейности. От свое име ръководството на дружеството подписва декларация Ф 4.1-1 „Декларация на ръководството за осигуряване на безпристрастността”, с която потвърждава своя ангажимент за осигуряване на безпристрастността, управлението на конфликт на интереси и поема отговорност за обективността на своите действия. Ръководството на дружеството прави публично достояние съответните декларирани изявления и политики.
* Всеки член от състава на персонала се запознава с правилата за организация на работа и вътрешния ред в лабораторията, документирани с процедура [П 5.0-2 „Правила за организацията на работа и вътрешния ред в лабораторията”](file:///C:\Users\yavor\AppData\Local\Microsoft\Windows\INetCache\IE\П%205.0-2\1.%20П%205.0-2%20версия%2001,%20ревизия%2001.docx) и подписва от свое име декларация Ф 4.1-2 „Декларация за безпристрастност”. Посредством декларацията, персоналът на лабораторията се задължава да спазва основните принципи: обективност, липса на конфликт на интереси, липса на пристрастие, липса на дискриминация, неутралност, честност, откритост, справедливост, безкористност, уравновесеност, като с това не допуска търговски, финансов или друг натиск, както и въздействия, които могат да повлияят и компрометират безпристрастността на лабораторията. С [Ф 4.1-3 „Декларация по отношение на свързани органи/ лица”](file:///C:\Users\yavor\AppData\Local\Microsoft\Windows\INetCache\3.%20Формуляри\Ф%204.1-3\1.%20Ф%204.1-3%20версия%2001,%20ревизия%2001.docx), всеки член на персонала декларира отношения със свързани органи и заинтересувани лица, които пораждат конфликт на интереси и водят до възникване на основателен риск за безпристрастността на лабораторията. Декларираната от персонала информация се използва от ръководителят на лабораторията като входни данни при идентифициране на рисковете за безпристрастността, породени от взаимовръзките на персонала. При наличие на риск, ръководителят на лабораторията има правото да не допуска съответен служител до провеждане на заявени лабораторни дейности, а в случай че не е възможно да се осигури безпристрастен персонал, да отказва изпълнение на заявени лабораторни дейности.
* При наличие на риск за безпристрастността на ръководителя на лабораторията, същият отказва изпълнението на заявени лабораторни дейности и уведомява ръководството на ЛАБИС ЕООД.
* Всеки служител, който умишлено не е съобщил за дадена заплаха или е участвал доброволно в процес, представляващ риск за безпристрастността на лабораторията, се санкционира в размер и вид определен от ръководството на дружеството.
* В лабораторията се прилага единен подход за управление на рисковете за безпристрастността. Като рискове за безпристрастността се считат случващи се събития, които биха могли да повлияят върху безпристрастността на лабораторията или нейният персонал. Управлението на рисковете за безпристрастността на лабораторията е постоянен процес, а не постоянно повтарящо се действие. Стратегията за управление на рисковете, застрашаващи безпристрастността на лабораторията условно може да бъде разделена в три основни процеса: идентификация на рисковете, анализ и оценка на рисковете, реакция на рисковете. Всички действия се явяват входен елемент за прегледа от ръководството.

**3.2. Идентификация на рисковете за безпристрастността на лабораторията**

**3.2.1.** Рисковете за безпристрастността на лабораторията се идентифицират от ръководителя на лабораторията и документират с формуляр [Ф 4.1-4 „Регистър на рисковете за безпристрастността”](file:///C:\Users\yavor\AppData\Local\Microsoft\Windows\INetCache\3.%20Формуляри\Ф%204.1-4\1.%20Ф%204.1-4%20версия%2001,%20ревизия%2001.docx). От съществено значение при първоначалната идентификация на рисковете е:

* тяхното възможно най-пълно откриване, тъй като съществува голяма вероятност рисковете, които не са идентифицирани в първоначалната фаза на идентификация, да не бъдат открити никога;
* моментът на идентифициране на рисковете, тъй като колкото по – рано е идентифициран един риск, толкова по – успешно ще бъде неговото противодействие.

**3.2.2.** Идентификацията на рисковете за безпристрастността на лабораторията включва рисковете произтичащи от следните аспекти: дейности на лабораторията; собственост; ръководство/ управление; персонал; споделени ресурси; финанси; договори; маркетинг (включително създаване и популяризиране на търговски марки), плащане на комисиони за продажби или друг стимул за привличане на нови клиенти и други.

**3.3. Анализ и оценка на рисковете за безпристрастността на лабораторията**

**3.3.1.** Анализът на риска е съществен етап от процеса на управление на риска. Анализът на риска включва разглеждането, както на причините и източниците на риск, така и вероятността от настъпване и последиците от възникване на конкретните рискове. Анализът представлява просто описание на разполагаемата информацията за елементите на риска, който подлежи на оценяване. Оценката на риска е в рамка „съществува риск” или „не съществува риск”.

**3.3.2.** Анализът и оценката на риска се извършват от ръководителя на лабораторията и документират с формуляр [Ф 4.1-4 „Регистър на рисковете за безпристрастността”](file:///C:\Users\yavor\AppData\Local\Microsoft\Windows\INetCache\3.%20Формуляри\Ф%204.1-4\1.%20Ф%204.1-4%20версия%2001,%20ревизия%2001.docx).

**3.4. Реакция на рисковете за безпристрастността на лабораторията**

**3.4.1.** Когато идентифициран риск е оценен като „съществуващ” за безпристрастността на лабораторията, ръководителят на лабораторията обмисля подходящи действия за реакция в отговор на риска. Възможните реакции са насочени към действия за елиминиране или минимизиране на риска. Толериране на рисковете за безпристрастността на лабораторията не се допуска.

**3.4.2.** Действията, които се предприемат за елиминиране или минимизирането на рисковете се документират от ръководителя на лабораторията с формуляр Ф 4.1-4 „Регистър на рисковете за безпристрастността”.

**3.5. Наблюдение и докладване на рисковете за безпристрастността на лабораторията**

**3.5.1.** Осигуряването на ефикасност на процеса на управление на рисковете за безпристрастността на   
лабораторията изисква редовно и непрекъснато систематично наблюдение на всеки негов етап и   
периодично докладване на резултатите от предприетите действия (реакции).

**3.5.2.** За осъществяване на систематично наблюдение, в началото на всяко тримесечие ръководителят на лабораторията извършва преглед на документираният регистър с рискове за безпристрастността на лабораторията. При възникване на събития, които биха могли да окажат влияние върху безпристрастността (промяна в организация, управление, структура, състав на персонала и др.), идентифицираните рискове се преразглеждат извънредно, без да се изчаква редовният преглед. Определени рискове могат да бъдат преразглеждани и по често, в зависимост от тяхната специфика или особена значимост. Някои съществени рискове могат да изискват и ежедневен преглед или преглед преди извършване на лабораторните дейности.

**3.5.3.** В началото на всяко тримесечие, за съответният период от време, ръководителят на лабораторията изготвя доклад [Ф 4.1-5 „Доклад от наблюдение на рисковете за безпристрастността”](file:///C:\Users\yavor\AppData\Local\Microsoft\Windows\INetCache\3.%20Формуляри\Ф%204.1-5\1.%20Ф%204.1-5%20версия%2001,%20ревизия%2001.docx). В доклада се включва информация отнасяща се до:

* предприетите действия във връзка с процеса на управление на рисковете за съответният период от време;
* изпълнението на планираните действия, информация за ефикасността им и в случай, че те не са били ефикасни, анализ на причините за това;
* настъпила ли е промяна в идентифицираните рискове;
* нововъзникнали обстоятелства, които водят до промяна на регистъра на рисковете за безпристрастността.

**4. Документация**

**4.1.** Всички записи, с които лабораторията потвърждава, че изискванията на настоящата процедура са изпълнени ефикасно, се съставят в бланки на позованите формуляри от системата за управление и съхраняват на хартиен носител в условия, които гарантират защитата, запазването, достъпа и конфиденциалността на информацията.

**4.2.** Съставените във връзка с изпълнението на настоящата процедура записи се управляват съгласно процедура П 8.4-1 „Управление на записите”.

**5. Съпътстващи документи**

**5.1.** РСУ-1 „Ръководство на системата за управление”

**5.2.** П 5.0-2 „Правила за организацията на работа и вътрешния ред в лабораторията”

**5.3.** П 8.4-1 „Управление на записите”

**5.4.** Ф 4.1-1 „Декларация на ръководството за осигуряване на безпристрастността”

**5.5.** Ф 4.1-2 „Декларация за безпристрастност”

**5.6.** Ф 4.1-3 „Декларация по отношение на свързани органи/ лица”

**5.7.** Ф 4.1-4 „Регистър на рисковете за безпристрастността”

**5.8.** Ф 4.1-5 „Доклад от наблюдение на рисковете за безпристрастността”

Хронология на измененията

|  |  |  |  |  |  |
| --- | --- | --- | --- | --- | --- |
| № по ред | Версия,  Ревизия | Съставил /име, фамилия/  Дата на съставяне | Утвърдил /име, фамилия/  Дата на утвърждаване | Описание на внесеното изменение | В сила от |
| 1 | Версия 01  Ревизия 01 | Матей Атанасов  Дата: 05.12.2018 | Явор Станев  Дата: 12.12.2018 | Нов документ | 07.01.2019 |
| 2 | Версия 01  Ревизия 02 | Матей Атанасов  Дата: 08.02.2022 | Явор Станев  Дата: 09.02.2022 | Допълнен текст в т.3.1.1 | 10.02.2022 |